CELEX: C2005/082/33
Language: fi
Date: 2005-04-02 00:00:00
Title: Asia C-48/05: Landgericht Nürnberg-Fürthin 28.1.2005 tekemällään päätöksellä esittämä ennakkoratkaisupyyntö asiassa Adam Opel AG vastaan Autec AG, vastaajan vaatimuksia tukeva väliintulija: Deutscher Verband der Spielwaren-Industrie e.V.

2.4.2005   
            
            
               FI
            
            
               Euroopan unionin virallinen lehti
            
            
               C 82/15
            
         Landgericht Nürnberg-Fürthin 28.1.2005 tekemällään päätöksellä esittämä ennakkoratkaisupyyntö asiassa Adam Opel AG vastaan Autec AG, vastaajan vaatimuksia tukeva väliintulija: Deutscher Verband der Spielwaren-Industrie e.V.
   (Asia C-48/05)
   (2005/C 82/33)
   Oikeudenkäyntikieli: saksa
   Landgericht Nürnberg-Fürth on pyytänyt 28.1.2005 tekemällään päätöksellä, joka on saapunut yhteisöjen tuomioistuimeen 8.2.2005, Euroopan yhteisöjen tuomioistuimelta ennakkoratkaisua asiassa Adam Opel AG vastaan Autec AG, vastaajan vaatimuksia tukeva väliintulija: Deutscher Verband der Spielwaren-Industrie e.V., seuraaviin kysymyksiin jäsenvaltioiden tavaramerkkilainsäädännön lähentämisestä 21 päivänä joulukuuta 1988 annetun neuvoston direktiivin N:o 89/104/ETY (1) 5 artiklan 1 kohdan a alakohdan ja 6 artiklan 1 kohdan b alakohdan tulkinnasta:
   
               1.
            
            
               Onko myös leluja varten rekisteröidyn tavaramerkin käyttö direktiivin 5 artiklan 1 kohdan a alakohdassa tarkoitettua käyttöä, kun leluauton valmistaja tekee olemassa olevasta ajoneuvosta pienoismallin, jossa on myös esikuvansa mukainen tavaramerkki, ja saattaa sen markkinoille?
            
         
               2.
            
            
               Mikäli 1 kohdassa esitettyyn kysymykseen vastataan myöntävästi:
               Kuvaako 1 kohdassa esitetty tavaramerkin käyttötapa tavaramerkkidirektiivin 6 artiklan 1 kohdan b alakohdassa tarkoitetulla tavalla pienoismallin lajia tai laatua?
            
         
               3.
            
            
               Mikäli 2 kohdan kysymykseen vastataan myöntävästi:
               Mitkä kriteerit ovat tämänkaltaisissa tapauksissa oleellisia arvioitaessa sitä, milloin tavaramerkin käyttö on hyvän liiketavan mukaista?
            
         
               4.
            
            
               Onko käyttö hyvän liiketavan mukaista erityisesti siinä tapauksessa, kun pienoismallin valmistaja laittaa pakkaukseen ja pienoismallin käyttämiseen tarvittavaan lisätarvikkeeseen merkin, jonka kohdeyleisö tunnistaa valmistajan omaksi tavaramerkiksi, sekä mainitsee niissä toiminimensä ja kotipaikkansa?
            
         
      (1)  EYVL 1989 L 40, s, 1.